《月边娇 题马湘兰疏竹幽兰图》
清代·程颂万

孔雀庵旁，想那日帘栊，梦痕如水。腕低钏重，香扶墨瘦，画出愁边滋味。

秦淮那畔，已断了、画楼人倚，声声坠玉。怕暗里、芳魂敲碎。

酒边坐暝王郎，吟笺低拂，鬓丝憔悴。寄愁纫畹，单寒倚袖，怎奈月明花脆。

南朝梦破，空剩得、美人才子，香缣零落，渍伤心粉泪。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。